Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: végrehajtásával kapcsolatos feladatok ellátását a 8/1968. (II. 9.) Korm. rendelet szabályozza.
Paragraph Index: 1298

végrehajtásával kapcsolatos feladatok ellátását a 8/1968. (II. 9.) Korm. rendelet szabályozza. Az Egyezmény a kérdéshez kapcsolódó egységes fogalommeghatározásokat, az ellenőrzés alá vont anyagok körét s az azokhoz kapcsolódó ellenőrzési rendszabályok jellegét, mértékét, fokozatát is rögzíti. Az Egyezményben kötelezettséget vállaltunk arra, hogy kizárólag gyógyászati és tudományos célokra korlátozzuk a kábítószerek termelését, gyártását, kivitelét, behozatalát, elosztását, kereskedelmi forgalmát, használatát és tárolását. Az Egyezmény konkrétan meghatározza a gyártott és importált egyes kábítószerek mennyiségi korlátait, továbbá az ópiumtermelést korlátozó, a mákszalma, a kokacserje, a kokalevél és a kannábisz ellenőrzésére vonatkozó cikkelyeket is megtalálhatjuk benne.

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes